### Beslutninger

Tilbagesendes Magistratsafdelingen for Sociale forhold og Beskæftigelse med bemærkning, at byrådet i sit møde den 12. april 2023 har vedtaget Magistratens foranstående indstilling af 27. marts 2023.

###

.

### Resume

Byrådet afsatte i Budget 2021, i forbindelse med den nye 10-årige investeringsplan, anlægsmidler til etablering af 24 nye døgnpladser til børn og unge.

Denne indstilling vedrører etablering af tre af de 24 døgnpladser. De tre pladser foreslås etableret i tilknytning til eksisterende tilbud Mini-institutionen Solbrinken på adressen [adresse] 107.

Udbygningen af tilbuddet understøtter målsætningen om øget selvforsyning på børneområdet, hvor flere børn og unge i [adresse] tilbydes en intern plads i [adresse] fremfor en ekstern købt plads.

Denne indstilling beskriver det samlede anlægsbehov samt finansieringsplan for anlægsudgifterne i forhold til udbygning af Mini-institutionen Solbrinken.

### Beslutningspunkter

Det indstilles:

At 1) etablere tre nye døgnpladser samt afledt ombygning i eksisterende tilbud Mini-institutionen Solbrinken, Kalkærparken 105 i Højbjerg

At 2) der meddeles en anlægsbevilling på i alt 2,6 mio. kr. til udvidelse af de tre nye pladser samt afledt ombygning i Mini-institutionen Solbrinken, og at der afsættes rådighedsbeløb på 2,6 mio. kr. fordelt med 1,1 mio. kr. i 2023 og 1,5 mio. kr. i 2024.

At 3) rådighedsbeløbene finansieres med 2,4 mio. kr. af det afsatte beløb i den 10-årige investeringsplan for 2024-2033 til 24 døgnpladser samt af 0,2 mio. kr. afsat til brandsikring i budgetforliget for 2022-2025.

At 4) 1,7 % af anlægssummen anvendes til intern projekt- og procesledelse.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 27-03-2023

Jeppe Jensen: 4

Fremsendes til [adresse] med bemærkning, at Magistraten i mødet den 27. marts 2023 anbefaler, at byrådet tiltræder Magistratsafdelingen for Sociale Forhold og Beskæftigelses indstilling af 15. marts 2023.